Atès que, d'acord amb el que s'estableix l'article 33 del Text refós de la Llei de finances públiques, aprovat pel Decret legislatiu 3/2002, de 24 de desembre, s'ha prorrogat per a l'exercici 2011 la Llei 25/2009, de 23 de desembre, de pressupost de la Generalitat de Catalunya per a 2010, en els termes i condicions que es determinen en el Decret 109/2011, d'11 de gener;
Atès que la Llei 25/2009, de 23 de desembre, de pressupostos de la Generalitat de Catalunya per al 2010 prorrogats per al 2011, en els termes i condicions que s'estableixen en l'article 36, autoritza a emetre deute públic o fer ús de l'endeutament en qualsevol modalitat en l'exercici pressupostari esmentat;
Atès que el Decret 47/2001, de 6 de febrer, regula el programa d'emissions i bescanvis de valors negociables a llarg termini de la Generalitat de Catalunya en el mercat domèstic europeu, estableix les característiques essencials d'aquest sistema d'emprèstits i disposa que, dins els límits, condicions i habilitació que determina la Llei de pressupostos, el conseller d'Economia i Coneixement disposi l'emissió i l'import màxim a posar en circulació en valors negociables a l'empara del programa d'emissions esmentat, així com les referències, volum màxim dels valors que es poden bescanviar o recomprar dins de cada exercici pressupostari;
Atès que l'emissió de deute de la tresoreria s'ha anat regulant anualment en el que es coneix com el Programa de pagarés de la Generalitat de Catalunya, fonamentat en els articles 17 i 19.3 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, vist per tant el que disposa l'article 37.1 de la Llei 25/2009, de 23 de desembre, de pressupostos de la Generalitat de Catalunya per al 2010, prorrogats per al 2011;
Atès que l'objecte d'aquesta Ordre és disposar l'emissió de deute públic amb valors negociables per a l'any 2011 mitjançant programes regulats per Llei espanyola, mentre es mantingui el període de pròrroga pressupostaria,
Disposar l'emissió de deute públic de la Generalitat de Catalunya durant el període de prorroga pressupostaria de l'any 2011, tant per als valors negociables amb termini igual o inferior a 1 any com superior emesos mitjançant programes regulats per llei espanyola, en els termes i condicions que s'estableixen en aquesta Ordre.
L'emissió de deute de Tresoreria queda fixat en un import de saldo viu màxim d'1.000.000.000 d'euros i es regula en els termes i condicions establerts en aquesta Ordre.
3.1 S'autoritza l'emissió de deute públic amb termini de reemborsament superior a l'any dins el Programa de emissions de deute de llarg termini establert en el Decret 47/2001, de 6 de febrer, per a l'any 2011, mentre duri el període de pròrroga pressupostaria, amb la limitació que el saldo viu no superi l'autoritzat a la Llei de pressupostos de 2010.
3.2 L'endeutament de la Generalitat es pot augmentar amb la finalitat d'amortitzar l'endeutament de les entitats públiques que es classifiquen al sector administracions públiques, d'acord amb les normes del SEC 95, pel mateix import que s'amortitzi, per optimitzar la càrrega financera global.
3.3 L'endeutament de la Generalitat també es pot augmentar amb la finalitat de refinançar o substituir les operacions d'endeutament amb un termini de reemborsament igual o inferior a l'any.
L'import màxim que es pot refinançar o substituir no pot ser superior al deute viu existent en la modalitat de reemborsament igual o inferior a un any el 31 de desembre de 2010.
A fi de coordinar els fluxos de fons derivats de l'emissió i amortització dels valors, la Direcció General de Política Financera i Assegurances podrà nomenar un agent de pagament entre les entitats col·laboradores, la Borsa de Valors de Barcelona o altra entitat que, a criteri seu, tingui els mitjans tècnics i humans necessaris per al compliment de les tasques previstes.
La Direcció General de Política Financera i Assegurances podrà substituir, en qualsevol moment, l'agent de pagaments, amb la notificació prèvia amb quinze dies d'antelació.
En aquest cas es procedirà, simultàniament, al nomenament d'un nou agent de pagaments, de la qual cosa seran informades les entitats col·laboradores.
El deute de la Tresoreria s'emetrà mitjançant valors negociables representats en anotacions en compte, que seran adjudicats mitjançant subhastes competitives i col·locacions singulars entre les entitats col·laboradores, d'acord amb el que s'estableix a la disposició addicional segona.
El deute de la Tresoreria emès amb les condicions que estableix aquesta Ordre es denominarà Pagarés de tresoreria de la Generalitat de Catalunya, serà considerat un actiu de rendiment implícit i l'admetrà a cotització d'ofici la Borsa de Valors de Barcelona, amb les referències adients als seus venciments.
Els pagarés tindran a més les característiques següents:
a) Import màxim en circulació: 1.000.000.000 d'euros.
c) Terminis de reemborsament: preferentment 3, 6, 9 i 12 mesos, tot i que serà possible posar valors en circulació en qualsevol termini inferior als 12 mesos.
Així mateix, a efectes d'unificar els venciments i per tal de millorar el funcionament del Programa de pagarés, els terminis de venciment podran acomodar-se en un màxim de 15 dies respecte a les durades esmentades anteriorment, sempre que el termini de venciment resultant no sobrepassi els 12 mesos.
d) Tipus d'interès nominal: el resultant de la subhasta o de la col·locació singular.
f) Es registrarà tant la posada en circulació de cada tram adjudicat a les subhastes com les dates d'amortització que corresponguin a cada volum i tram en el Servei de Compensació i Liquidació de la Borsa de Valors de Barcelona.
g) Els valors emesos i representats en anotacions en compte d'acord amb aquest Programa es compensaran i es liquidaran mitjançant el Servei de Compensació i Liquidació de la Borsa de Valors de Barcelona, creat pel Decret 101/2009, de 23 de juny.
El registre comptable de les anotacions en compte el durà a terme el Servei de Compensació i Liquidació de la Borsa de Valors de Barcelona, d'acord amb el Reial decret 116/1992, de 14 de febrer, sobre representació dels valors emesos mitjançant anotacions en compte i compensació i liquidació d'operacions borsàries.
h) L'operativa del mercat secundari se sotmetrà al que disposa l'Ordre de 22 de març de 1994 del Departament d'Economia i Finances.
i) Els valors emesos d'acord amb aquest Programa seran admesos d'ofici a cotització en la Borsa de Valors de Barcelona, amb la comunicació prèvia per part de l'emissor.
El nombre d'entitats col·laboradores participants podrà ser limitat a criteri de la Direcció General de Política Financera i Assegurances i podrà revisar-se semestralment d'acord amb la seva participació en les subhastes o la presència necessària de noves entitats col·laboradores.
9.1 Es realitzaran tantes subhastes com siguin necessàries per complir l'objectiu d'aquest Programa anual de pagarés sense altres límits que els que preveu aquesta Ordre.
9.2 Tindran la consideració de subhastes ordinàries les efectuades segons el calendari de convocatòria de subhasta que preveu l'annex d'aquesta Ordre, i que inclourà la data de subhasta i la de posada en circulació.
El calendari esmentat podrà modificar-se per mitjà d'una resolució de la Direcció General de Política Financera i Assegurances que es publicarà al Diari Oficial de la Generalitat de Catalunya.
No obstant això, quan per alguna circumstància sigui inhàbil la data inicialment prevista en el calendari que estableix l'annex d'aquesta Ordre, la subhasta tindrà lloc en la data hàbil immediatament posterior als efectes operatius de valors.
A més, si per alguna circumstància de mercat o per criteris de política financera és aconsellable modificar alguna de les dates esmentades en l'apartat anterior, la subhasta i/o el desemborsament tindran lloc en la data que quedi establerta en la convocatòria de subhasta.
9.3 Les subhastes extraordinàries es convocaran mitjançant resolució de la Direcció General de Política Financera i Assegurances, notificada a les entitats col·laboradores, on s'especificaran l'import sol·licitat, la data de subhasta i de posada en circulació, així com els terminis d'amortització i la data d'amortització, entre altres característiques, sens perjudici de la difusió que se li vulgui donar en els mitjans de comunicació.
9.4 Les notificacions es podran fer per fax o qualsevol altre sistema de transmissió electrònica de dades que asseguri la seva recepció, sens perjudici de la difusió que aquestes, pel seu compte i càrrec, en vulguin realitzar d'acord amb la notificació rebuda, i de la difusió que la Direcció General de Política Financera i Assegurances mateixa vulgui realitzar-ne en qualsevol mitjà.
Les entitats col·laboradores podran presentar les ofertes que creguin convenients, per a qualsevol dels terminis de reemborsament, el dia de la subhasta, fins a l'hora que s'estableixi en l'avís de convocatòria, la qual es realitzarà almenys dos dies hàbils abans de la data de subhasta.
Les subhastes es podran presentar, en sobre tancat en mà, davant la Direcció General de Política Financera i Assegurances, o bé mitjançant un fax, en els indicatius que figurin en l'esmentat document de convocatòria.
A cada oferta s'indicarà el següent:
11.1 L'import nominal màxim dels pagarés que està disposada a descomptar en els terminis de venciment sol·licitats.
L'import esmentat ha de ser, com a mínim, de 500.000 (cinc-cents mil) euros, o un múltiple de 100.000 (cent mil) euros si és superior a aquella unitat.
11.2 El tipus d'interès nominal anual que s'ha d'expressar en tant per cent.
L'esmentat tipus d'interès ha de tenir un màxim de tres decimals.
A partir de les 12 (dotze) hores del dia de la subhasta, en presència almenys de dos/dues funcionaris/àries autoritzats/ades de la Direcció General de Política Financera i Assegurances i d'una de les persones autoritzades per signar el resultat de la subhasta, així com de les entitats licitadores que desitgin assistir-hi, aquells procediran a llegir les ofertes i rebutjaran totes les que no reuneixin els requisits establerts en els paràgrafs anteriors.
En el mateix acte es procedirà a la classificació de totes les ofertes vàlides, les quals s'ordenaran de menor a major tipus d'interès ofert i per a cada termini de venciment.
L'emissor, en el cas que es decideixi per l'acceptació d'una o més d'una de les ofertes, haurà d'acceptar-les en la totalitat de cadascuna d'aquestes per ordre creixent de tipus d'interès nominal anual, començant per la menor de totes fins arribar al tipus marginal.
En el cas que per a un mateix termini coexisteixin diverses ofertes al tipus d'interès marginal acceptat per l'emissor, aquest podrà bé acceptar la totalitat de les ofertes de descompte i ampliar, per tant, el volum de posada en circulació establert en la convocatòria de subhasta, bé prorratejar els imports que excedeixin l'import sol·licitat per l'emissor per aquest termini en proporció als imports oferts.
Si de l'aplicació del coeficient del prorrateig a una petició, la quantia resultant no fos un múltiple sencer de l'import mínim establert a l'apartat b de l'article 7 d'aquesta Ordre (nominal de 1.000 euros), s'assignarà a aquesta petició l'import que resulti d'arrodonir per defecte.
Les entitats les ofertes de les quals hagin estat adjudicades parcialment restaran obligades a acceptar-les així reduïdes.
L'emissor, si ho considera convenient, podrà ampliar el volum de posada en circulació de qualsevol dels terminis.
En qualsevol cas podrà declarar-se deserta una subhasta si les ofertes no s'ajusten als criteris de política financera de la Generalitat, a la situació de mercat o a les peticions sol·licitades.
L'import efectiu o valor de descompte de les ofertes acceptades es calcularà aplicant la fórmula següent:
Atès que el venciment serà igual o inferior a 365 dies,
n=nombre de dies entre la data d'emissió i la data de venciment; i=tipus d'interès nominal anual en tant per u.
a) El tipus d'interès a què s'adjudicaran els pagarés en segona volta serà com a màxim el tipus mig ponderat resultant de la subhasta.
b) En la segona volta, podran presentar ofertes només les entitats que han presentat oferta a la subhasta ordinària.
Cada entitat podrà presentar un màxim de fins a tres ofertes.
c) La Direcció General de Política Financera i Assegurances decidirà l'import a adjudicar en segona volta.
La Direcció General de Política Financera i Assegurances del Departament d'Economia i Coneixement, en la comunicació del resultat definitiu de la subhasta, podrà establir l'obertura d'un període de subscripció pública de valors.
a) El període de subscripció pública dels valors serà de 2 (dos) dies hàbils des de la notificació del resultat de la subhasta.
c) El volum màxim a adjudicar serà del 10% addicional del volum nominal adjudicat en primera volta, ampliable fins al 20%.
d) La relació de les peticions minoristes que hagi rebut cada entitat per a una determinada subhasta s'haurà de comunicar a la Direcció General de Política Financera i Assegurances abans de les deu hores del dia anterior a la data de desemborsament prevista.
En la convocatòria de subhasta la Direcció General de Política Financera i Assegurances establirà la possibilitat de tram minorista no competitiu que, en tot cas, haurà d'observar:
b) L'import màxim objecte de petició és de 50.000 euros i les ofertes han d'incloure com a mínim la informació següent: volum ofertat i nombre de peticions.
c) Import mínim per petició: 1.000 euros.
c.1) La data límit per les entitats financeres per acceptar peticions minoristes serà fins al dia anterior a la data de la subhasta.
c.2) Les ofertes minoristes no competitives es presentaran també el mateix dia de la subhasta juntament amb les ofertes del tram competitiu i hauran d'incloure com a mínim el volum i el nombre de peticions.
c.3) Les entitats que hagin resultat adjudicatàries en el tram minorista, hauran de facilitar la relació dels inversors minoristes a la Direcció General de Política Financera i Assegurances com a molt tard el segon dia hàbil posterior a la subhasta.
c.4) Les ofertes minoristes no competitives s'adjudicaran al tipus mitjà ponderat resultant de la subhasta.
Si com a conseqüència del límit fixat en l'Ordre cal realitzar prorratejos, aquests es faran de la mateixa manera que pel tram competitiu, només que en aquest cas l'import mínim de la fracció serà 1.000 euros.
El resultat d'adjudicació de la subhasta es recollirà en una acta que a aquest efecte instrumentarà la Direcció General de Política Financera i Assegurances, i que recollirà els criteris de selecció de les ofertes guanyadores d'acord amb les característiques presentades i de la convocatòria establerta.
Anirà signada pel director general de Política Financera i Assegurances i, en la seva absència, pel subdirector general de Deute Públic i Operacions Financeres, o qualsevol altra persona que designi el director general.
El resultat de cada subhasta es publicarà al Diari Oficial de la Generalitat de Catalunya mitjançant una resolució de la Direcció General de Política Financera i Assegurances.
La Direcció General de Política Financera i Assegurances comunicarà al més aviat possible el resultat de la subhasta a les entitats licitadores, a l'agent de pagaments i al Servei de Compensació i Liquidació de la Borsa de Valors de Barcelona.
Així mateix, en donarà la difusió que consideri pertinent per qualsevol mitjà de difusió per tal d'informar el mercat.
Dins els límits previstos en l'article 2, la Direcció General de Política Financera i Assegurances podrà posar en circulació pagarés pel sistema de col·locació singular.
Per resolució de la Direcció General de Política Financera i Assegurances es fixaran les condicions definitives dels pagarés a posar en circulació per aquest sistema.
L'esmentada resolució serà notificada a les entitats adjudicatàries, així com al Servei de Compensació i Liquidació de la Borsa de Valors de Barcelona, sens perjudici de la seva publicació en el Diari Oficial de la Generalitat de Catalunya.
El lliurament dels pagarés representats en anotacions en compte es farà mitjançant una carta d'adjudicació a les entitats adjudicatàries, per al qual se seguirà el procediment que estableix el conveni de col·laboració.
L'amortització dels pagarés es realitzarà en la seva data de venciment al tenidor legítim del corresponent certificat d'anotació en l'oficina de l'entitat col·laboradora, segons el procediment establert en el conveni de col·laboració.
La Direcció General de Política Financera i Assegurances procedirà a la realització de les subhastes d'acord amb el sistema previst en el Programa d'emissions.
a) Els valors a adjudicar pel sistema de subhasta tindran, a més, les característiques següents:
Import nominal dels valors: 1.000 euros cadascun d'aquests.
Preu de l'emissió: el resultant de la subhasta.
Preu de reemborsament: a la par.
Tipus d'interès i pagament de cupons: els bons i obligacions s'emetran amb el tipus d'interès nominal que determini la Direcció General de Política Financera i Assegurances.
El període de meritació del primer cupó postpagable es podrà incrementar o reduir en els dies necessaris per a què els restants períodes de cupó siguin complets i el venciment de l'últim d'aquests coincideixi amb la data d'amortització final.
b) Les característiques dels valors a adjudicar s'establiran per resolució de la Direcció General de Política Financera i Assegurances, publicada al Diari Oficial de la Generalitat de Catalunya, atenent l'evolució de les condicions de mercat o altres criteris de política financera.
23.1 Les subhastes ordinàries es convocaran mitjançant notificació a cadascuna de les entitats col·laboradores per la Direcció General de Política Financera i Assegurances almenys dos dies hàbils abans de la seva celebració, amb indicació de si es faran per preu o per diferencial sobre la TIR del deute de l'Estat o sobre el tipus d'interès (swap de l'Euribor).
El calendari de celebració i desemborsament de subhastes ordinàries previst a partir de la publicació d'aquesta Ordre serà el que s'estableixi per resolució de la Direcció General de Política Financera i Assegurances.
23.2 Les subhastes extraordinàries seran convocades per resolució de la Direcció General de Política Financera i Assegurances notificada a les entitats col·laboradores, on s'especificarà l'import sol·licitat, la data de subhasta i de posada en circulació, així com els terminis d'amortització i la data de venciment, entre altres característiques, sens perjudici de la difusió que les referides entitats, pel seu compte i càrrec, vulguin realitzar ajustant-se a la notificació rebuda, i de la difusió que la Direcció General mateixa vulgui realitzar en qualsevol mitjà.
S'entendrà que la subhasta prevista ha estat suspesa quan en la data de la seva convocatòria aquesta no es realitzi, però l'òrgan convocant haurà de comunicar, al més aviat millor, els motius pels quals la convocatòria no es realitza.
La notificació de la convocatòria de la subhasta podrà realitzar-se per fax o un altre sistema de transmissió electrònica de dades que asseguri la seva recepció.
El contingut de la convocatòria haurà d'expressar almenys:
Identificació de l'emissió i de les seves referències.
Data de celebració de la subhasta.
Hora límit de presentació d'ofertes.
Data de subscripció i desemborsament.
Import orientatiu i, si s'escau, objectiu de col·locació, total i per a cadascuna de les referències sol·licitades.
Així mateix, i en funció del tipus de subhasta:
a) Subhastes per preu: s'especificarà com hauran de presentar-se aquests preus i s'adjuntarà una taula (preu/TIR).
b) Subhastes per marge: s'especificarà com hauran de presentar-se els marges i respecte de quins valors, és a dir, el valor de l'Estat o termini del tipus d'interès (swap de l'Euribor) que es pren com a referència per determinar la taxa interna de rendibilitat (TIR) corresponent.
En aquest darrer supòsit s'inclourà també l'hora de fixació de la referència de què es tracti.
Si s'escau, s'indicaran els termes i condicions per a l'obertura de segona volta, així com l'existència dels trams no competitius o de subscripció pública.
Quan el tipus d'interès (swap de l'Euribor) requereixi interpolació s'utilitzarà la fórmula següent:
TIR i =Taxa de rendiment intern de referència
TIR 1 =Tipus d'oferta del swap de l'Euribor de termini igual o immediatament inferior al termini de venciment del valor que s'emet.
TIR 2 =Tipus d'oferta del swap de l'Euribor de termini immediatament superior al termini de venciment del valor que s'emet.
D i =Data de venciment de l'emissió.
D 1 =Data de venciment del tipus d'oferta del swap de l'Euribor de termini igual o immediatament inferior al termini de venciment del valor que s'emet.
D 2 =Data de venciment del tipus d'oferta del swap de l'Euribor de termini igual o immediatament superior al termini de venciment del valor que s'emet.
Per a la determinació dels dies compresos entre ambdues dates s'aplicarà el conveni Act/Act, computant-se els dies exactes compresos entre els esmentats períodes.
Així mateix, a efectes de càlcul, les dates de venciment seran les teòriques, no ajustant-se el venciment teòric de l'emissió i del swap en cas que aquesta data de venciment sigui inhàbil.
La presentació d'ofertes haurà de realitzar-se abans de les deu hores trenta minuts o de l'hora que s'estableixi a la convocatòria del dia de celebració de la subhasta, pel mateix sistema en què aquesta s'hagi notificat.
El seu contingut s'ajustarà als propis termes de la convocatòria, amb indicació de l'entitat oferent.
El nombre màxim d'ofertes que podrà presentar cada entitat serà de cinc per cada referència d'emissió.
El volum mínim de participació per a cada oferta i referència serà de 500.000 euros i, quan siguin superiors, hauran de representar múltiples de 100.000 euros.
Si superant l'import mínim no s'ajusten al que s'ha expressat anteriorment, es procedirà a l'arrodoniment de l'import ofertat al múltiple immediatament inferior.
Quan es presentin ofertes a subhastes convocades pel procediment de marge o diferencial, hauran de venir expressades en punts bàsics amb un decimal sobre la referència predeterminada en la convocatòria i s'entendrà que comprèn totes les comissions que cada entitat vulgui aplicar.
Les ofertes presentades seran adjudicades seguint els criteris següents:
a) Les ofertes amb un diferencial superior al mitjà ponderat seran adjudicades al preu d'emissió que correspongui al diferencial ofert.
b) Les ofertes amb un diferencial inferior al mitjà ponderat seran adjudicades al preu mitjà ponderat corresponent al diferencial mitjà ponderat.
c) El diferencial mitjà ponderat s'obtindrà a partir de les peticions entre el diferencial mínim i el màxim o marginal adjudicat, és a dir, que s'inclouran les peticions realitzades i adjudicades al diferencial marginal per l'import pendent d'adjudicar i no pel volum total de les peticions sol·licitades a l'esmentat diferencial.
El preu dels valors emesos pel sistema de subhasta competitiva corresponent a cada TIR d'emissió es calcularà amb tres decimals, i s'arrodonirà el tercer, i s'utilitzaran les fórmules següents:
P: és el preu mínim acceptat o el preu mig ponderat expressats en tant per cent i excupó; R: és el rendiment intern anual corresponent als preus mínim acceptat i mig ponderat expressat en tant per cent; r: és el tipus de rendiment corresponent al període de meritació dels cupons (anual, semestral, trimestral, etc.) per als preus esmentats, expressats en tant per u; n: és el número de cupons postpagables existents en un any (el seu valor serà 1 en les emissions cupó zero o emeses al descompte); F i: és l'import en tant per cent de cada venciment per interessos i/o amortitzacions; m: és el nombre de venciments per interessos i/o amortitzacions fins la data d'amortització final; q i: és el nombre de períodes complets de meritació de cupó entre la data de desemborsament i la del venciment que es computa (si es tracta d'una emissió cupó zero o emesa al descompte es consideraran períodes anuals); d i: és el nombre de dies des de la data de desemborsament fins la data resultant de restar q i períodes de cupó a la data de venciment que es computa; B i: és el nombre de dies entre aquesta data que resulta de restar q i períodes de cupó i l'obtinguda de restar a aquesta un període cupó i C: és el cupó corregut expressat en tant per cent i arrodonit a dos decimals, que es calcularan segons la formula següent:
C: és l'import del cupó corregut, I: és l'import brut del cupó expressat en tant per cent, d c: són els dies des de l'inici de la meritació del cupó a la data del desemborsament i d t: són els dies de meritació del cupó.
Les dates de venciment seran les teòriques que figuren en les condicions d'emissió, excepte per al venciment per interessos i amortització corresponent a la data d'amortització final de l'emissió en què es prendrà com a data de venciment la data real de pagament.
a) La convocatòria de segona volta serà automàtica en els casos en què en la primera volta no s'hagi establert objectiu de col·locació o aquest hagi estat totalment cobert.
b) La Direcció General de Política Financera i Assegurances, si ho estima convenient, podrà convocar subhasta en segona volta a preus lliures, quan l'import adjudicat en la primera volta hagi estat igual o superior al 70% de l'import sol·licitat, però inferior a l'objectiu de col·locació.
c) En la segona volta automàtica s'adjudicarà un import no inferior al 10% de l'adjudicat en primera volta quan en aquesta s'hagués col·locat més d'un 50% del sol·licitat i no menys d'un 20% quan el percentatge col·locat fos inferior.
Es podran presentar un màxim de fins a 3 ofertes amb un preu no inferior a la mitjana resultant de la subhasta en primera volta.
d) En la segona volta a preus lliures, l'import mínim de les ofertes que estiguin obligats a presentar els creadors de mercat serà el quocient obtingut entre l'import convocat i el nombre de creadors de mercat.
La Direcció General de Política Financera i Assegurances del Departament d'Economia i Coneixement, d'acord amb el que estableix l'article 15 del Decret 47/2001, de 6 de febrer, en la comunicació del resultat definitiu de la subhasta podrà establir l'obertura d'un període de subscripció pública de valors.
a) El període de subscripció pública dels valors s'iniciarà en el moment de la notificació del resultat de la subhasta i finalitzarà el dia anterior a la data de desemborsament.
c) El volum màxim a adjudicar serà el 10% addicional del volum nominal adjudicat en primera volta, ampliable fins al 20%.
d) La relació de les peticions minoristes que hagi rebut cada entitat per una determinada subhasta s'haurà de comunicar a la Direcció General de Política Financera i Assegurances el dia anterior a la data de desemborsament prevista per l'esmentada subhasta en l'annex d'aquesta Ordre o la que en cas de modificar-se, pugui establir-se en la convocatòria.
D'acord amb el que estableix l'article 15.2 del Decret 47/2001, de 6 de febrer, en la convocatòria de subhasta la Direcció General de Política Financera i Assegurances establirà la possibilitat de tram minorista no competitiu que, en tot cas, haurà d'observar:
b) L'import màxim per petició (50.000 euros), i que les ofertes han d'incloure, com a mínim, la informació: volum ofertat i nombre de peticions.
c) L'import mínim per petició serà de 1.000 euros.
d) La data límit per a les entitats financeres per acceptar peticions minoristes serà fins al dia anterior a la data de la subhasta.
e) Les ofertes minoristes no competitives es presentaran també el mateix dia de la subhasta juntament amb les ofertes del tram competitiu i hauran d'incloure, com a mínim, el volum i el nombre de peticions.
f) Les entitats que hagin resultat adjudicatàries en el tram minorista, hauran de facilitar la relació dels inversors minoristes a la Direcció General de Política Financera i Assegurances com a molt tard el segon dia hàbil posterior a la subhasta.
g) Les ofertes minoristes no competitives s'adjudicaran al preu mitjà ponderat resultant de la subhasta.
Si com a conseqüència del límit fixat en l'Ordre cal realitzar prorratejos, aquests es faran de la mateixa manera que pel tram competitiu, només que en aquest cas l'import mínim de la fracció serà 1.000 euros i les fraccions menors s'adjudicaran a l'entitat que hagi presentat un major volum en cada tram.
Després i un cop finalitzada la subhasta, serà cada entitat la que haurà de fer els corresponents prorratejos entre les seves peticions minoristes tenint en compte el percentatge adjudicat i les possibles fraccions que hagin pogut correspondre-li, que en qualsevol cas també s'haurien d'adjudicar a la major oferta.
En el cas que s'hagin d'efectuar els prorratejos previstos en els articles 12.5 i 15.2 del Decret 47/2001, de 6 de febrer, si de l'aplicació del coeficient del prorrateig a una petició, la quantia resultant no fos un múltiple sencer de l'import mínim establert a l'apartat a de l'article 22 d'aquesta Ordre (nominal de 1.000 euros), s'assignarà a aquesta petició l'import que resulti d'arrodonir per defecte.
Les entitats, les ofertes de les quals hagin estat adjudicades parcialment, restaran obligades a acceptar-les reduïdes.
El resultat de la subhasta, tant en primera com en segona volta, el qual es determinarà per resolució de la Direcció General de Política Financera i Assegurances, es publicarà al Diari Oficial de la Generalitat de Catalunya, d'acord amb el que estableix el Decret 47/2001, de 6 de febrer, i haurà d'incloure almenys la informació següent:
TIR corresponent al preu mínim acceptat.
TIR corresponent al preu mitjà ponderat.
Les entitats col·laboradores que facin peticions competitives en les subhastes així com en el tram minorista no competitiu o en subscripció pública del Programa d'emissions de valors negociables de la Generalitat de Catalunya en el mercat domèstic, podran beneficiar-se de comissions de col·locació, les quals es determinaran en funció de l'import total adjudicat a cada entitat durant l'exercici, aplicant el percentatge que en funció de l'import i el termini d'emissió es determini per resolució de la Direcció General de Política Financera i Assegurances que es publicarà al Diari Oficial de la Generalitat de Catalunya.
L'import de la comissió resultant serà notificat per la Direcció General de Política Financera i Assegurances a les entitats col·laboradores corresponents en un termini màxim de 30 dies des del dia de l'última subhasta d'aquest exercici pressupostari.
Els valors emesos amb les característiques que estableix aquesta Ordre podran ser fungibles amb altres d'iguals característiques que es puguin emetre al marge del present Programa d'emissions de valors negociables a llarg termini de la Generalitat de Catalunya en el mercat domèstic regulat pel Decret 47/2001, de 6 de febrer, quan així es declari en la nova emissió.
Els presents valors podran ser declarats segregables amb els termes, imports i altres requisits que s'estableixin en qualsevol moment de la seva vigència.
El moment de la seva segregació i altres característiques s'establiran mitjançant una ordre del Departament d'Economia i Coneixement o altra norma habilitant que expressament així ho disposi.
33.1 D'acord amb el que estableix el Decret 47/2001, de 6 de febrer, durant aquest exercici es podran efectuar bescanvis i recompres dels valors de qualsevol de les referències en circulació emesos per la Generalitat de Catalunya.
El conjunt dels diversos imports nominals bescanviats o recomprats hauran de representar un nombre enter de valors o d'imports nominals.
33.2 El bescanvi de valors mitjançant els creadors de mercat o la recompra de valors mitjançant entitats col·laboradores es durà a terme en el moment que la Direcció General de Política Financera i Assegurances doni ordre a les esmentades entitats per procedir al bescanvi o recompra dels valors en el mercat al preu que d'aquest en resulti durant un determinat període o fins a un determinat import i referència.
33.3 En el cas que arribada la data de lliurament dels valors, l'entitat col·laboradora participant en el bescanvi o la recompra de valors no faci efectiu el seu lliurament, haurà de fer front als costos operacionals i perjudicis causats derivats de l'anul·lació de l'operació.
33.4 El Servei de Compensació i Liquidació de la Borsa de Valors de Barcelona podrà establir els procediments i el règim intern de funcionament que en cada moment siguin necessaris per fer efectiu el que disposa aquesta Ordre, els quals hauran de ser aprovats pel Departament d'Economia i Coneixement.
33.5 Finalitzat el període de bescanvi o recompra de l'import total ordenat, la Direcció General de Política Financera i Assegurances donarà publicitat del volum total bescanviat o recomprat i la referència afectada, així com de les altres condicions que siguin adients, i de si la referència en qüestió ha quedat extingida pel bescanvi o la compra total realitzada.
33.6 La comptabilitat de les operacions de bescanvi o recompra restaran sotmeses al règim de comptabilitat pública i s'ajustaran al Pla general de comptabilitat pública de la Generalitat de Catalunya i a les seves normes de desenvolupament.
Sistemes de col·locació de bons i obligacions
Dins els límits previstos en l'article 3, la Direcció General de Política Financera i Assegurances podrà posar en circulació valors pels sistemes de col·locació restringida, assegurada o altres sistemes habituals en el mercat, d'acord amb el que s'estableix als articles 17, 18, 19 i 20 del Decret 47/2001, de 6 de febrer.
Per resolució de la Direcció General de Política Financera i Assegurances es fixaran les condicions definitives dels valors a posar en circulació per aquests sistemes.
En el cas d'emissions a tipus d'interès fix, els bons i obligacions s'emetran amb el tipus d'interès nominal que determini la Direcció General de Política Financera i Assegurances.
El període de meritació del primer cupó post pagable es podrà incrementar o reduir en els dies necessaris per a què els restants períodes de cupó siguin complets i el venciment de l'últim d'ells coincideixi amb la data d'amortització final.
L'esmentada resolució serà notificada a les entitats adjudicatàries, així com al Servei de Compensació i Liquidació de la Borsa de Valors de Barcelona, d'acord amb el que preveu l'article 19 del Decret 47/2001 de 6 de febrer, sense perjudici de la seva publicació en el Diari Oficial de la Generalitat de Catalunya.
La Direcció General de Política Financera i Assegurances podrà utilitzar per a aquestes col·locacions de bons i obligacions qualssevol de les referències resultants dels altres sistemes d'adjudicació de valors establerts en el programa d'emissió.
Els valors emesos amb les característiques que quedin determinades en cadascuna d'aquestes col·locacions podran ser fungibles amb altres d'iguals característiques que es puguin emetre al marge d'aquest programa d'emissions a llarg termini, quan així es declari en la nova emissió.
El preu dels valors emesos per qualsevol dels sistemes de col·locació previstos en aquest programa es calcularà amb tres decimals i s'arrodonirà al tercer, d'acord amb el que disposa l'article 26 d'aquesta Ordre.
—1 Seran a càrrec de la Generalitat de Catalunya les despeses derivades de comissions, corretatges, resguard de subscripció, publicitat, les derivades de l'obtenció de qualificació (rating), i totes aquelles altres que són pròpies d'aquesta emissió, que s'imputaran a la partida pressupostària corresponent.
-2.1 De les entitats col·laboradores
Seran considerades entitats col·laboradores del Programa de pagarés de la Generalitat de Catalunya:
a) Les entitats que hagin subscrit el Conveni de col·laboració en la col·locació de pagarés que consta com a annex 1 de l'Ordre de 23 de juny de 1994 (Diari Oficial de la Generalitat de Catalunya núm. 1915, d'1.7.1994) i no manifestin expressament la seva voluntat en contra fins a 24 hores abans de qualsevol celebració de subhasta.
b) Les entitats que manifestin la seva voluntat de ser entitat col·laboradora del Programa de pagarés i que siguin nomenades d'acord amb els criteris i les condicions que estableix el Decret 47/2001, de 6 de febrer, o altre que el substitueixi.
c) Aquelles entitats que hagin resultat nomenades entitats col·laboradores del Programa d'emissions a llarg termini de la Generalitat de Catalunya.
2.2 De la relació, revisió i pèrdua de la condició de les entitats col·laboradores.
La revisió de l'actuació de les entitats col·laboradores del Programa de pagarés, la pèrdua de dita condició i les relacions amb la Generalitat de Catalunya, es regiran pel que disposin en tot moment les normes que regulin el Programa d'emissions a llarg termini de la Generalitat de Catalunya en el mercat domèstic.
Aquesta Ordre entrarà en vigor el mateix dia de la seva publicació al Diari Oficial de la Generalitat de Catalunya.
Calendari del Programa de pagarés de Tresoreria de la Generalitat